***ПРОЕКТ***

**ДОГОВОР ЗА ОБЩЕСТВЕНА ПОРЪЧКА**

**№………………../………………..**

 Днес, ........................... г., в гр. София на основание чл. 14, ал.4, т.2 ЗОП между:

**1. МИНИСТЕРСТВО НА ВЪНШНИТЕ РАБОТИ**, гр. София, ул. “Александър Жендов” №2, БУЛСТАТ 000695228, представлявано от ……………………… – Главен секретар и …………………………… – Главен счетоводител, наричано по-долу за краткост ВЪЗЛОЖИТЕЛ, от една страна

и

**2. ..........................................................................** със седалище .............................................................

 *(наименование на изпълнителя)*

и адрес: .................................................................................., ЕГН/ЕИК/БУЛСТАТ:………………….……, идентификационен номер по ДДС (ако има регистрация) ……….:…………….., представлявано от ............................................................................................................................................. *(законен представител – име и длъжност)*

или ....................................................................................................................., (ако има упълномощено лице – име, длъжност, акт на който се основава представителната му власт), определен за изпълнител след проведена обществена поръчка по реда на глава осма „А” от Закона за обществените поръчки - публична покана с предмет: „Доставка на принтерни консумативи за нуждите на електронната система за прием и обработка на документи" в отдел „Административно обслужване на гражданите” № ................................................................................................ *(уникален код на публичната покана в Портала за обществени поръчки)* наричано по-долу за краткост „ИЗПЪЛНИТЕЛ“, от друга страна,

се сключи настоящият договор за възлагане на обществена поръчка, наричан по-долу за краткост „Договор“.

Страните се споразумяха за следното:

**І. ПРЕДМЕТ НА ДОГОВОРА**

**1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу възнаграждение доставки на принтерни консумативи за нуждите на електронната система за прием и обработка на документи" в отдел „Административно обслужване на гражданите”, съгласно оферта на ИЗПЪЛНИТЕЛЯ – техническо и ценово предложение и техническа спецификация на ВЪЗЛОЖИТЕЛЯ, неразделна част от настоящия Договор.

**ІІ. ЦЕНА И НАЧИН НА ПЛАЩАНЕ**

**2.1.** Общата стойност на договора е в размер на ………………………….. лв. без ДДС или ……………………… с включен ДДС.

**2.1.1.** Единичните цени на отделните принтерни консумативи са съгласно ценовото предложение на ИЗПЪЛНИТЕЛЯ, представляващо неразделна част от Договора.

**2.2.** Заплащането се извършва въз основа на предоставена фактура от страна на ИЗПЪЛНИТЕЛЯ, заявка и приемо – предавателен протокол за извършване на доставката (за МВнР от лицата по т. 8.1.).

**2.3.** Дължимата от ВЪЗЛОЖИТЕЛЯ сума се заплаща по банков път в срок от 7 работни дни считано от предоставянето на документите по т. 2.2.

**2.4.** Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC: ......................................

IBAN: ...................................

БАНКА: ...............................

**2.5.** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по т. 2.4 в срок от 5 работни дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**2.6.** Договорената цена е окончателна и не подлежи на актуализация за срока на настоящия договор.

**ІІІ. СРОК И МЯСТО НА ИЗПЪЛНЕНИЕ**

**3.1.** Договорът влиза в сила от подписването му от двете страни и има срок на действие 12 /дванадесет/ месеца или до изчерпване на количествата.

**3.2.** Мястото на изпълнение на поръчката е МВнР, гр. София, ул. Алфред Нобел №2.

**ІV. ПРАВА И ЗАДЪЛЖЕНИЯ НА СТРАНИТЕ**

**4.** ВЪЗЛОЖИТЕЛЯТ има право:

**4.1.** Да изисква от ИЗПЪЛНИТЕЛЯ да изпълнява в срок и без отклонения съответните доставки на артикули, съгласно Техническата спецификация на обществената поръчка и Техническото предложение на ИЗПЪЛНИТЕЛЯ.

**4.2.** Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ.

**4.3.** Да прави рекламации при установяване на некачествено изпълнение, което не е в съответствие с Техническата спецификация и с Техническото предложение на ИЗПЪЛНИТЕЛЯ.

**5.** ВЪЗЛОЖИТЕЛЯТ е длъжен:

**5.1.** Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**5.2.** Да определи лице/лица, които да извършват заявки до ИЗПЪЛНИТЕЛЯ за доставяне на принтерните консумативи.

**5.3.** Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**6.** ИЗПЪЛНИТЕЛЯТ има право:

**6.1.** Да получи уговореното възнаграждение при условията и в сроковете, посочени в настоящия договор.

**6.2.** Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

**7.** ИЗПЪЛНИТЕЛЯТ e длъжен:

**7.1.** Да извършва доставките на консумативите по видове, цени и количества, в съответствие с Техническата спецификация и Техническото предложение, неразделна част от настоящия договор и съгласно заявките на лицето/лицата по т. 5.2.

**7.2.** Да извършва доставките на заявеното от ВЪЗЛОЖИТЕЛЯ количество принтерни консумативи до сградата на МВнР на ул. Алфред Нобел № 2 в срок до …. /…………/ календарни дни от получаване на заявка по факс или електронна поща.

**7.3.** Да уведоми по факс или електронна поща ВЪЗЛОЖИТЕЛЯ един ден предварително за деня и часа на предаването на заявените количества принтерни консумативи.

**7.4.** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**V.** **ПРЕДАВАНЕ И ПРИЕМАНЕ НА ИЗПЪЛНЕНИЕТО**

**8.1.** Приемането на извършената работа по т. 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица (за МВнР от комисия назначена със заповед на Главния секретар).

**8.2.** Предаването и приемането на доставените в рамките на срока на договора, заявени количества принтерни консумативи се удостоверява с подписване от лицата по т. 8.1 на двустранен протокол за всяка конкретна доставка. Към всеки протокол се прилага представена от ИЗПЪЛНИТЕЛЯ данъчна фактура.

**8.3.** ВЪЗЛОЖИТЕЛЯТ има право, когато ИЗПЪЛНИТЕЛЯТ се е отклонил от изискванията за доставката, да откаже да приеме и да плати възнаграждение на ИЗПЪЛНИТЕЛЯ, докато последният не изпълни своите задължения съгласно договора.

**8.4.** За установяване на отклоненията и недостатъците се съставя констативен протокол, подписан от упълномощените лица на ВЪЗЛОЖИТЕЛЯ и ИЗПЪЛНИТЕЛЯ по т. 8.1.

**8.5.** Констатираните по реда на т. 8.3. от настоящия договор отклонения и недостатъци се отстраняват от ИЗПЪЛНИТЕЛЯ за негова сметка. В срок до 48 (четиридесет и осем) часа ИЗПЪЛНИТЕЛЯТ заменя нередовните артикули с такива, отговарящи на условията на Техническата спецификация, Техническото предложение и договора, освен в случаите, когато е отпаднал интересът на ВЪЗЛОЖИТЕЛЯТ от изпълнението.

**8.6.** Изпълнението на договора се удостоверява с подписване от лицата по т. 8.1 на окончателен протокол в срок до 3 /три/ дни след доставянето на цялото предвидено в Техническата спецификация количество принтерни консумативи.

**VІ. НЕУСТОЙКИ**

**9.1.** В случай на забавяне при изпълнението на работата по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5 % (половин процент) за всеки просрочен ден, но не повече от 10 % (десет процента) от стойността на забавената дейност.

 **9.2.** Изплащането на неустойката не лишава изправната страна от правото да търси реално изпълнение и обезщетение за претърпени вреди.

**VІІ. НЕПРЕДВИДЕНИ ОБСТОЯТЕЛСТВА**

**10.1.** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**10.2.** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**10.3.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 1 /един/ календарен от настъпването на непреодолимата сила. При неуведомяване се дължи обезщетение за настъпилите от това вреди.

**10.4.** Докато трае непреодолимата сила, изпълнението на задълженията на свързаните с тях насрещни задължения се спира.

**VІІІ. ПРЕКРАТЯВАНЕ НА ДОГОВОРА**

**11.1.** Настоящият договор се прекратява:

**11.1.1.** С изтичане на срока по т. 3.1 или с достигане на предвидената в т. 2.1 стойност;

**11.1.2.** По взаимно съгласие между страните, изразено в писмена форма;

**11.1.3.** При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;

**11.1.4.** При констатирани нередности – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

**11.1.5.** С окончателното му изпълнение;

**11.1.6.** По реда на чл. 43, ал. 4 от Закона за обществените поръчки;

**11.1.7.** Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**11.2.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

**11.2.1.** забави изпълнението на някое от задълженията си по договора с повече от 5 /пет/ работни дни;

**11.2.2.** не отстрани в разумен срок, определен от ВЪЗЛОЖИТЕЛЯ, констатирани недостатъци;

**11.2.3.** не изпълни точно някое от задълженията си по договора.

**11.3.** ВЪЗЛОЖИТЕЛЯТ може да прекрати договора едностранно със 7-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**ІХ. ЗАКЛЮЧИТЕЛНИ РАЗПОРЕДБИ**

**12.** Изменение на сключен договор за обществена поръчка се допуска по изключение, при условията на чл. 43, ал. 2 от Закона за обществените поръчки.

**13.** Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**14.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**15.** Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

**16.** За всички неуредени в този договор въпроси се прилагат разпоредбите на действащото законодателство.

**17.** Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.

Неразделна част от настоящия договор са:

1. Техническата спецификация – приложение № 1 към настоящия договор.

2. Ценово предложение – приложение № 2 към настоящия договор.

3. Техническо предложение за изпълнение на поръчката – приложение № 3 към настоящия договор.

Настоящият договор се сключи в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**…………………………..................…… ………………………………...................……**

**(име, подпис, печат) (име, подпис, печат)**